b'\n_START_ARTICLE_\nGram\xc5\xa1is\n_START_SECTION_\nIstorija\n_START_PARAGRAPH_\nSenov\xc4\x97s laikais \xc5\xa1io miesto vietov\xc4\x97 buvo apgyvendinta jau nuo akmens am\xc5\xbeiaus laikotarpio. Vienos pirmiausiai \xc5\xa1i\xc4\x85 teritorij\xc4\x85 apgyvendinusi\xc5\xb3 gen\xc4\x8di\xc5\xb3 buvo senosios ilyr\xc5\xb3 gentys. Gram\xc5\xa1is, kaip ir visa dabartin\xc4\x97s Albanijos teritorija, nuo seno buvo senov\xc4\x97s valstybi\xc5\xb3 Makedonijos, Romos imperijos\xc2\xa0\xe2\x80\x93 sud\xc4\x97tyje, kuri\xc5\xb3 kult\xc5\xabra labai smarkiai paveik\xc4\x97 vietos gyventojus ir j\xc5\xb3 kult\xc5\xabr\xc4\x85._NEWLINE_Nuo IV a., \xc5\xbelugus Romos imperijai, miestas ilg\xc4\x85 laik\xc4\x85 priklaus\xc4\x97 Bizantijos imperijai, v\xc4\x97liau kur\xc4\xaf laik\xc4\x85 priklaus\xc4\x97 Bulgarijos ir Serbijos karalyst\xc4\x97ms, Epyro Despotijai._NEWLINE_Nuo XIV a. Gram\xc5\xa1is atiteko Osman\xc5\xb3 imperijai, kuriai valdant prad\xc4\x97jo plisti islamas. Valdant osmanams miesto reik\xc5\xa1m\xc4\x97 i\xc5\xa1augo, miestas tapo svarbiu turgaus miestu. 1912\xc2\xa0m., Albanijai paskelbus nepriklausiomyb\xc4\x99, \xc5\xa1is miestas atiteko naujai susik\xc5\xabrusiai valstybei._NEWLINE_II pasaulinio karo i\xc5\xa1vakar\xc4\x97se, 1939\xc2\xa0m., kaip ir visa Albanija, buvo okupuotas Italijos kariuomen\xc4\x97s, 1943\xc2\xa0m. miestas buvo okuopuotas Vokietijos, 1944\xc2\xa0m. galutinai i\xc5\xa1vaduotas vietos komunist\xc5\xb3 partizan\xc5\xb3._NEWLINE_Komunist\xc5\xb3 diktat\xc5\xabros laikais, miestas buvo industrializuojamas bei ple\xc4\x8diamas. \xc5\xbdlugus planinei sistemai, miestas nukent\xc4\x97jo nuo de\xc5\xa1imto de\xc5\xa1imtme\xc4\x8dio ekonomin\xc4\x97s bei nuo 1997\xc2\xa0m. finansin\xc4\x97s kriz\xc4\x97s.\n_START_SECTION_\nArchitekt\xc5\xabra ir archeologija\n_START_PARAGRAPH_\nD\xc4\x97l laikui b\xc4\x97gant i\xc5\xa1likusio menko miesto ekonomino ir socialinio vaidmens, mieste n\xc4\x97ra daug turtingos architekt\xc5\xabros pavyzd\xc5\xbei\xc5\xb3. Komunistin\xc4\x97s diktat\xc5\xabros laikais pastatyta pagal tipinius projektus suprojektuot\xc5\xb3 ma\xc5\xbeaauk\xc5\xa1\xc4\x8di\xc5\xb3 daugiabu\xc4\x8di\xc5\xb3 gyvenam\xc5\xb3j\xc5\xb3 nam\xc5\xb3.'